Styrk relationen til fremtidens talenter igennem et projektori- enteret forløb

# Hvad er et projektorienteret forløb?

Studerende på kandidatuddannelsen i Spansk og spanskamerikansk sprog, litteratur og kultur kan tage et projektorienteret forløb (praktik), som af hensyn til deres sam- lede uddannelsesforløb i hovedreglen er placeret i efterårssemestret.

Et projektorienteret forløb er et læringsforløb og et gensidigt samarbejde, hvor den studerende er en del af jeres dagligdag og bidrager til opgaveløsningen i jeres virk- somhed/organisation.

Den studerende indgår ikke i et lønnet ansættelsesforhold.

# Hvad får I som virksomhed/organisation ud af et samarbejde med stude- rende fra kandidatuddannelsen i Spansk og spanskamerikansk sprog, lit- teratur og kultur?

Studerende fra kandidatuddannelsen i Spansk og spanskamerikansk sprog, litteratur og kultur har indgående viden om det spanske sprog og om kultur, historie og sam- fundsforhold i de spansktalende lande. De kan udtrykke sig korrekt, nuanceret og si- tuationstilpasset på mundtligt og skriftligt spansk og kan formidle komplekse pro- blemstillinger, pointer og perspektiver til forskellige målgrupper. De studerende kan analysere tekstuelle og kulturelle genstande på en selvstændig, kritisk og metodisk måde, og de kan argumentere konsekvent og velunderbygget for deres faglige valg samt igangsætte, deltage i og selvstændigt gennemføre faglige såvel som tværfaglige samarbejder.

# Hvad er forventningen til dig som projektvært?

Den studerende skal stilles fagligt relevante arbejdsopgaver og tildeles en kontaktper- son i virksomheden/organisationen, som løbende kan give sparring.

Inden den studerende begynder, skal I sammen med den studerende udfylde en [pro-](https://studerende.au.dk/fileadmin/studerende.au.dk/Arts/Undervisning/Projekt_-_praktik/Formular_Aftale_om_projektorienteret_forloeb_Arts.pdf) [jektaftale.](https://studerende.au.dk/fileadmin/studerende.au.dk/Arts/Undervisning/Projekt_-_praktik/Formular_Aftale_om_projektorienteret_forloeb_Arts.pdf) Det er den studerendes ansvar, at aftalen udfyldes.

Vi anbefaler, at I inden forløbets start, inviterer den studerende til et møde for at tale om, hvilke konkrete opgaver I forventer, den studerende skal involveres i.

Desuden har tidligere projektværter haft god erfaring med at afholde løbende status- møder, så der sikres en gensidig forventningsafstemning undervejs.

# Hvilke krav stiller universitetet til studerende, som er i et projektoriente- ret forløb?

Ud over at være en del af jeres virksomhed/organisation skal den studerende samti- dig deltage i vejledning, undervisning på universitetet og bruge tid på specialeforbe- redende arbejde. Det projektorienterede forløb afsluttes med en eksamen, som den studerende også har brug for tid til at forberede undervejs.

Som projektvært skal du derfor forvente, at den studerende skal have tid til at løse opgaver stillet af universitetet.

Side 1/2

**Afdeling for Tysk og Romanske sprog**

Aarhus University

Jens Chr. Skous Vej 4 8000 Aarhus C

Tlf.: +45 8715 0000

Fax: +45 8716 1114

Side 2/2

# Kontakt til universitetet undervejs?

Den primære kontakt og dialog er mellem jer og den studerende.

Jeres kontaktperson på Aarhus Universitet er den studerendes faglige vejleder, og I er altid velkommen til at kontakte vedkommende, hvis der opstår spørgsmål. Kontaktin- formationen vil fremgå af projektaftalen.

Du kan læse mere om [projektorienteret forløb](https://arts.au.dk/samarbejde/samarbejde-med-studerende/samarbejdsmuligheder/praktik-og-projektorienteret-forloeb) og find informationer om rammerne for forsikring, ophavsret samt erkendtlighed [her.](https://www.au.dk/samarbejde/samarbejde-med-studerende/projektorienterede-forloeb-i-virksomheder-og-organisationer/information-om-projektorienterede-forloeb)

Med venlig hilsen

**Kirsten Wølch Rasmussen**

Afdelingsleder

Tlf: +45 87 16 48 71

Mail: kwr@cc.au.dk